text: এমানুয়েল মারি শারপঁতিয়ে (; জন্ম ১১ই ডিসেম্বর ১৯৬৮) একজন ফরাসি অধ্যাপক ও অণুজীববিজ্ঞান, বংশাণুবিজ্ঞান ও প্রাণরসায়ন ক্ষেত্রের গবেষক। ২০১৫ সাল থেকে তিনি জার্মানির বার্লিন নগরীতে অবস্থিত সংক্রমণ জীববিজ্ঞানের জন্য মাক্স প্লাংক প্রতিষ্ঠানের পরিচালক। তিনি ২০১৮ সালে রোগসৃষ্টিকারী জীবাণুসমূহের বিজ্ঞানের জন্য মাক্স প্লাংক কেন্দ্র নামক একটি স্বতন্ত্র গবেষণা প্রতিষ্ঠান প্রতিষ্ঠা করেন। ২০২০ সালে শারপঁতিয়ে ও মার্কিন প্রাণরসায়নবিদ জেনিফার ডাউডনা (মার্কিন যুক্তরাষ্ট্রের বার্কলির ক্যালিফোর্নিয়া বিশ্ববিদ্যালয়ের গবেষক) একত্রে রসায়নে নোবেল পুরস্কার লাভ করেন। "বংশাণুসমগ্র সম্পাদনার একটি পদ্ধতি উদ্ভাবনের জন্য" তাদেরকে এই সম্মানজনক পুরস্কার প্রদান করা হয়। এর ফলে নোবেল পুরস্কারের ইতিহাসে প্রথমবারের মতো বিজ্ঞানের একটি শাখায় দুইজন নারী বিজয়ী হলেন।
  
  টীকা
  
  তথ্যসূত্র
  
  আরও দেখুন
   জেনিফার ডাউডনা
   ফেং চাং
   জর্জ চার্চ
   ভির্গিনিউস শিকশনিস
   রোদলফ বারঁগু
  
  বহিঃসংযোগ
  
  বিষয়শ্রেণী:১৯৬৮-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:নোবেল বিজয়ী রসায়নবিদ
  বিষয়শ্রেণী:ফরাসি প্রাণরসায়নবিদ
  বিষয়শ্রেণী:ফরাসি অণুজীববিজ্ঞানী
  বিষয়শ্রেণী:ফরাসি বংশাণুবিজ্ঞানী
  বিষয়শ্রেণী:ফরাসি অনাক্রম্যবিজ্ঞানী
  বিষয়শ্রেণী:নোবেল বিজয়ী নারী
  বিষয়শ্রেণী:ফরাসি নোবেল বিজয়ী
  বিষয়শ্রেণী:নারী প্রাণরসায়নবিদ
  বিষয়শ্রেণী:নারী অণুজীববিজ্ঞানী
  বিষয়শ্রেণী:চিকিৎসাবিজ্ঞানে ওল্ফ পুরস্কার বিজয়ী
title: এমানুয়েল শারপঁতিয়ে